钦定古今图书集成/明伦汇编/氏族典/第520卷 > 《凌迪知万姓统谱》 > 薛真度
## 钦定古今图书集成/明伦汇编/氏族典/第520卷 > 《凌迪知万姓统谱》 > 薛真度

按《魏书薛安都传》：“安都从祖弟真度，初与安都南奔。
及安都为徐州，真度为长史，颇有勇干，为其爪牙，从
安都来降。太和初，赐爵河北侯、平州刺史，改封临晋
县开国公，入为大司农卿。正始初，除扬州刺史。永平
中卒，年七十四，谥曰庄。子怀彻袭封。自太常丞迁征
卤将军，卒于车骑将军、左光禄大夫。”